‘স্মৃতি চারণ করতে গিয়ে তিনি আরো বলেন, একজন শিক্ষকের হাতে ধরে গিয়েছিলাম খেলাঘরে, সেখান থেকে আমার রেডিও-টেলিভিশনের সঙ্গে সম্পর্কের সূচনা। পরম শ্রদ্ধার সঙ্গে স্মরণ করছি জ্ঞানতাপস ড. মুহম্মদ শহীদুল্লাহর কথা। আমার পরম সৌভাগ্য যে আমি সরাসরি তার ছাত্র ছিলাম। মনে পড়ছে মুনীর চৌধুরী, ড. আহমদ শরীফের মতো শিক্ষকদের কথা। মনে পড়ছে আমাদের ছাত্র হুমায়ুন আজাদের কথা। প্রধানমন্ত্রী শেখ হাসিনা থেকে শুরু করে বর্তমান শিক্ষা সচিবসহ আমার অসংখ্য ছাত্র-ছাত্রী ছড়িয়ে আছে দেশের নানা পর্যায়ে। তাদের সবার ভালোবাসা আমাকে এতোদূর নিয়ে এসেছে।’ড. আনিসুজ্জামান বলেন: আমি মেট্রিক পাস করার আগে ঠিক করেছিলাম বাংলা সাহিত্যে পড়বো এবং শিক্ষকতা করবো। তখন কল্পনা করতে পারিনি যে আমার শিক্ষকতা জীবন কোথায় গিয়ে পূর্ণতা লাভ করবে। এমনকি বিশ্ববিদ্যালয়ের অধ্যাপক পদ থেকে যখন অবসর নিচ্ছি তখনও ভাবিনি ইমেরিটাস অধ্যাপক হবো, জাতীয় অধ্যাপক হবো ভাবাটা তো দূরের কথা। কাজেই যে সম্মান আমি পেলাম তা মাথা পেতে নিলাম। শিক্ষাক্ষেত্র এবং দেশকে আমি যা দিতে পেরেছি শিক্ষাক্ষেত্র এবং দেশ তার বহুগুণ আমাকে ফিরিয়ে দিয়েছে।